Phnom Penh

Phnom Penh (bahasa Khmer: aksara Mul; gaya biasa ភ្នំពេញ) ibu kota wawu kota damanga da'a to Kamboja. Penduduk lo Kota Phnom Penh mo'oma 2.281.951 lota, to sensus Kamboja tahun 2019. Phnom Penh maa lowali ibu kota anggadu lipu lo Kamboja dijajah Prancis. Kota botiya maa berkembang lowali pusat lo nogara wawu pusat industri, politik, ekonomi, warisan budaya wolo pusat pemerintahan.

Kota Phnom Penh pilolawode lo Dutula Mekong, tala tuwawu lo dutula damango to Asia wolo haya'iyo 4.200 km (2.610 mil). Taluhu dutula botiya asaliliyo lonto datahu hu'idu molanggato to Tibet. Dutula Mekong lomuta'a Kamboja monto tilayo ode huliyaliyo ngohilaya'o 486 km (302 mil) wawu yilulawode to Kota Phnom Penh, lowali sadiya lo taluhu ode tawu wawu ekosistem lo kota.

Kota botiya lo'otapu gara'i “Mutiara Asia”, lowali tala tuwawu kota molamahu, peninggalan lo Prancis.
Phnom Penh, Siem Reap wawu Sihanoukville loali kota tujuan wisata domestik wawu global ohasili ngohuntuwa ode Kamboja monto pariwisata.
Pilopotihuliyo taawunu1434, kota botiya masahuru sababu arsitekturliyo gaga, sojara wawu atraksi budaya. Ngohuntuwa hudungu kolonial Prancis lola-lolade ngohilaya'o dalalo to kota botiya.

 Sojara 
Awaliliyo Phnom Penh lali ibu kota lo Kamboja to sa'ati te Ponhea Yat, olongiya lo Kerajaan Khmer, loheyi ibu kota lonto Angkor Thom lapato tiyo yila'upo Kerajaan Siam ngolo taawunu yilalu ma'o. Woluwo stupa Wat Phnom lowali tuwoto sisa bangunan Ponhea yat wawu ngongala'a lo olongiya wawu sisa lo patung Buddha lonto era Angkorean. Woluwo olo silita tuwawu lopolelePhnom Penh pilopotihuliyo lo imigran Japangi to abad o-17 taa hitolawa to duluhu kota Phnom Penh to sa'ati botiya.

 Geografi 
Kota Phnom Penh botiya imbihu huliyaliyo lo Kambonja, awu to hungiyo lo Provinsi Kandal. Kota botiya to biihu Dutula Sungai Tonlé Sap, Mekong, wawu Bassac. Dutula botiya lowali bungoliyo lo taluhu wawu sumber daya alam uweewoliyo ode kota Phnom Penh wawu daerah to tililiyo ma'o. Openu Kota Phnom Penh langgatiyo 11,89 meter (39 kaki) to yitaato dutula, banjir musim muson layito hemowali masa'ala sababu dutula hemopolu sambe taluhu lumepato.

Kota botiya duta-duta'a to lintang 11,55° LU 104.91667° BT (11° 33' Utara, 104° 55' BT), wawu tanggaliyo mo'oma 678,46 kilometer persegi (262 sq mi), dengan sekitar 11.401 hektar to kotamadya wawu 26.106 ha dalalo.
Lahan pertanian to kotamadya tanggaliyo 34.685 km2 dengan sekitar 1.476 km2 (365 acre) otaluhu monto irigasi.

 Iklim 
Phnom Penh botiya iklimliyo tropis mobata wawu mohengu. Iklim to daerah botiya oda'aliyo mopatu ngohilaya'o taawunu wawu debo bobooli'a ngope'e. Suhu to kota botiya berkisar 22° C sambe 33 °C. Sembo lo polodulahe to kota botiya monto hulalo Desember sambe ode hulalo April karena pongaru lo dupoto muson pobbutuwa lo deheto u sipatiloyo mohengu wawu diila boti modelo ngohuntuwa uap lo tahulu. Sembo lo polodidi to kota botiya monto hulalo Mei sambe hulalo Nopember, pongaru lo dupoto muson otolopa u sipatiliyo lembab wawu mobata meonto perairan Teluk Siam wawu Awuhu Hindia.

<noinclude>

 Administrasi 
Phnom Penh yito kota otonom wolo tanggalo wilayah 67.846 kilometer persegi (26.195 sq mi), status lo pemerintahanliyo sama lenggotaliyo wolo provinsi. Kota otonom Phnom Penh tilayadiyo lowali 14 divisi administratif tangula khan (distrik). Lapaya'o Distrik botiya tilayadiyo lowali 105 sangkat (kuartal), wawu lapata'o muli tilayadiyo lowalli 953 phum (desa). Nga'amila "khan" to walungo pemerintahan Phnom Penh.

 Referensi 

Dalala:Asia